- c) Luach Saothair - ní mór l uach saothair a thabhairt do chomhaltaí Comhlachta ODS ar bhealach nach bhfuil nasctha le toradh an nós imeachta.
- d) Tá rochtain éasca ar an réiteach lasmuigh den chúirt, trí theicneolaíocht cumarsáide leictreonaí agus déantar foráil ann maidir leis an bhféidearthacht réiteach díospóidí a thionscnamh agus doiciméid tacaíochta riachtanacha a chur isteach ar líne.
- e) Tá sé ar chumas an chomhlachta ODS díospóidí a réiteach ar bhealach tapa, éifeachtúil agus costéifeachtach agus i dteanga oifigiúil amháin de chuid institiúidí an Aontais ar a laghad.
- f) Déantar an réiteach díospóide lasmuigh den chúirt i gcomhréir le rialacha nós imeachta soiléire agus cothroma atá inrochtana go héasca agus go poiblí.

Ní mór do Chomhlachtaí ODS deimhnithe iarratas a dhéanamh ar athdheimhniú, ag brath ar an tréimhse ar deonaíodh an chéad deimhniú ina leith, rud a ráthaíonn sraith eile de mhaoirseacht freisin.

Maidir le maoirseacht tar éis deimhniú, ní mór do Chomhlachtaí ODSleanúint de na coinníollacha maidir le deimhniú a chomhlíonadh. Tá sé de chumhacht ag Coimisiún na Meán maoirseacht a dhéanamh ar na Comhlachtaí ODS a dheimhnigh sé, tar éis dó iad a dheimhniú, lena chinntiú go leanann siad de na coinníollacha maidir le deimhniú a chomhlíonadh. Ceanglaítear ar na Comhlachtaí ODS sin tuarascáil a thabhairt do Choimisiún na Meán gach bliain maidir lena ngníomhaíochtaí. Leagtar síos ábhar na tuarascála sin sa Ghníomh um Sheirbhísí Digiteacha:

- • líon díospóidí a fuair siad, • líon díospóidí a fuair siad,
- • t-eolas maidir le torthaí na ndíospóidí sin, • t-eolas maidir le torthaí na ndíospóidí sin,
- • meántréimhse a bhí i gceist lena réiteach, agus aon easnamh nó deacracht a tháinig • meántréimhse a bhí i gceist lena réiteach, agus aon easnamh nó deacracht a tháinig chun cinn.
- 5. An bhfuil Comhlachtaí ODS neamhspleách ar ardáin ar líne?

Tá, is coinníoll i ndáil le deimhniú é a bheith neamhchlaonta agus neamhspleách.

- 6. An féidir liom aon Chomhlacht ODS a roghnú chun déileáil le mo ghearán?

Is féidir, a luaithe a dheimhníonn Comhordaitheoir Seirbhísí Digiteacha i mballstát an Aontais Eorpaigh é, féadfaidh Comhlacht ODS déileáil le díospóidí ó úsáideoirí ó bhallstát ar bith, ar choinníoll go dtagann an díospóid/gearán laistigh den réimse saineolais ar deimhníodh an Comhlacht ODS ina leith. Ceanglaítear ar Chomhlacht ODS seirbhísí a chur ar fáil i dteanga oifigiúil amháin de chuid an Aontais Eorpaigh ar a laghad.

- 7. An bhfuil orm gach gné de shásra inmheánach gearán an ardáin ar líne a thriail sula gcuirim gearán faoi bhráid Comhlacht ODS?

Níl. Is féidir le Comhlacht ODS deimhnithe déileáil le díospóidí fiú amháin murar réitíodh an díospóid/gearán tríd an gcóras inmheánach um láimhseáil gearán arna chur ar fáil ag an ardán ar líne. De réir Airteagal 20 den Ghníomh um Sheirbhísí Digiteacha, ceanglaítear ar ardáin ar líne rochtain a chur ar fáil d'fhaighteoirí na seirbhíse ar chóras inmheánach éifeachtach um láimhseáil gearán lena gcuirtear ar a gcumas gearáin a chur isteach, go leictreonach agus saor in aisce, in aghaidh an chinnidh arna dhéanamh ag soláthraí an ardáin ar líne tar éis fógra a fháil nó in aghaidh na gcineálacha cinntí seo a leanas arna ndéanamh ag soláthraí an ardáin ar líne:

(a), cinntí maidir le rochtain ar an eolas a bhaint anuas nó gan é a bhaint anuas, an rochtain ar an eolas a dhíchumasú nó srian a chur le hinfheictheacht an eolais. (b), cinntí maidir le soláthar na seirbhíse a chur ar fionraí nó a fhoirceannadh nó gan é sin a dhéanamh, ar an iomlán nó i bpáirt, do na faighteoirí. (c) cinntí maidir le cuntas na bhfaighteoirí a chur ar fionraí nó a fhoirceannadh nó gan é sin a dhéanamh. (d), cinntí maidir le cé acu ba cheart an cumas luach airgid a chur ar eolas arna soláthar ag na faighteoirí a chur ar fionraí, a fhoirceannadh nó a shrianadh ar bhealach eile nó gan é sin a dhéanamh.